**INDOKOLÁS**

**az elhagyott hulladék felszámolásáról és a közterület tisztán tartásáról szóló önkormányzati rendelethez**

A hulladékról szóló 2012. évi CLXXXV. törvény (Hulladéktv.) módosításának eredményeként 2023. július 1. napjától az állami felelősség körébe került a hulladékgazdálkodási közszolgáltatás megszervezésének és ellátásának feladata, vagyis a lakossági hulladék elszállítása állami feladat lett. Az önkormányzatoknak ezzel kapcsolatos jogszabályalkotási kötelezettsége, illetve felhatalmazása is megszűnt, azonban a Magyarország helyi önkormányzatairól szóló 2011. évi CLXXXIX törvény 13. § (1) bekezdés 5. pontjában foglalt köztisztasági feladatok ellátásával összefüggő kötelezettségei – az elhagyott hulladék felszámolása, valamint a közterület tisztán tartása – továbbra is önkormányzati feladatkörben maradtak.

Fentiek alapján szükségessé vált a Hull. rend. hatályon kívül helyezése, valamint új önkormányzati rendelet megalkotása, amely tartalmazza az elhagyott hulladék felszámolásához szükséges helyi intézkedések körét, valamint a közterület tisztán tartására vonatkozó részletes szabályokat. Előzőekre tekintettel megalkotásra került az elhagyott hulladék felszámolásáról és a közterületek tisztán tartásáról szóló új önkormányzati rendelet a Hulladéktv. 35. § (1) bekezdés h) pontjában és a 88. § (4) bekezdés c) pontjában rögzített felhatalmazás alapján.

A Hulladéktv. 88. § (4) bekezdés e) pontjában felhatalmazást ad arra is, hogy a testület a hulladékgazdálkodási közszolgáltatási díj esetleges átvállalásával érintett személyi kört, az átvállalására vonatkozó feltételeket rendeletben szabályozza, azonban a hulladékgazdálkodási közszolgáltatási díj átvállalása nem indokolt.

**1. §**

A település közigazgatási területén az elhagyott hulladék felderítésével és annak felszámolásával kapcsolatos rendelkezéseket tartalmazza, amelynek keretében meghatározásra került a feladat-ellátás szerve és módja – nevesítve a magán- és nemzeti vagyonba tartozó ingatlanokon található hulladékra vonatkozó szabályokat. Rögzítésre kerül továbbá, hogy a közterületek tisztán tartásáról az önkormányzat szerződés útján gondoskodik.

**2. §**

A korábban hatályban lévő rendeletet hatályon kívül helyezi.

**3. §**

A rendelet hatályba lépését tartalmazza.